
Številka: 06182-1279/2026/8
Datum: 22. 6. 2026


POROČILO O REDNEM INŠPEKCIJSKEM PREGLEDU NAPRAVE, KI POVZROČA  INDUSTRIJSKE EMISIJE



Zavezanec: Panvita Ekoteh d.o.o., Ižakovci 181, 9231 Beltinci

Naprava / lokacija: Naprava za proizvodnjo bioplina Bioplinarna (BP) Jezera, Jezera 49, 9000 Murska Sobota
                                 
Datum pregleda: 17. 6. 2026

Okoljevarstveno dovoljenje (OVD) številka: Okoljevarstveno dovoljenje št. 35407-29/2010-17 z dne 15.5.2012, Odločba o spremembi št. 35406-43/2014-5 z dne 17.12.2014, Odločba o spremembi št. 35406-1082017-2 z dne 26.10.2017, Odločba o spremembi št. 35406-20/2020-ARSO-16 z dne 4.1.2023, Delna odločba št. 35432-36/2024-2570-6 z dne 5. 3. 2025, Dopolnilna odločba št. 35432-36/2024-2570-17 z dne 10. 3. 2026 in Čistopis izreka okoljevarstvenega dovoljenja št. 35432-36/2024-2570-18 z dne 8. 5. 2026 (vse v nadaljevanju OVD). 

Usklajenost z OVD: 
Zavezanec redno izvaja vzdrževanje opreme na napravi – BP Jezera. Sprejemni bazen za vhodne surovine je zaprt in z izvedenim izsesovanjem zraka, ki se vodi na biofilter, za katerega je izdelan poslovnik in se vodi obratovalni dnevnik. Zagotavlja izvedbo meritev emisij na odvodu vira emisij za kogeneracijo  in na odvodu iz biofiltra, nameščenem ob sprejemnem bazenu. Iz rezultatov meritev emisij snovi v zrak v okviru obratovalnega monitoringa, ki jih je v predpisanih rokih opravil pooblaščen izvajalec na izpustu iz biofiltra in kogeneracije, izhaja, da so bile izmerjene vrednosti usklajene z mejnimi vrednostmi iz OVD. 
Industrijske odpadne vode ne nastajajo, komunalne odpadne vode (KOV) pa se čistijo na predpisan način. 
V zvezi s hrupom v okolju, ki ga povzroča bioplinarna, zavezanec zagotavlja predpisane meritve, ki jih izvaja pooblaščen izvajalec monitoringa, mejne vrednosti kazalcev hrupa in konične ravni hrupa, navedene v veljavnem OVD, ob zadnjih opravljenih meritvah niso bile presežene. 
Glede sprejema vrst in količin odpadkov glede na določbe OVD ni bilo ugotoviti nepravilnosti, zavezanec vodi predpisane evidence o ravnanju z odpadki in oddaja letna poročila na Agencijo RS za okolje v predpisanem roku. 

Ker ob pregledu ni bilo ugotoviti nepravilnosti, zaradi katerih bi bilo potrebno izreči kakšen ukrep, je bil, skladno z 28. členom ZIN, inšpekcijski postopek, v okviru katerega je bil opravljen ta pregled, ustavljen.

Zaključki / naslednje aktivnosti:
Nadaljnji redni pregledi bodo opravljeni po planu Inšpektorata, izredni prej po potrebi.

